****

**YKSINASUVAT**

**JA ELÄMÄN RISKIT**

**Yksinasuvat ja elämän riskit**

* Usein yksinasuminen ja köyhyys ovat molemminpuolisessa riippuvuussuhteessa keskenään. Myös köyhyydellä ja sairastavuudella on samanlainen riippuvuussuhde.
* Sairastuminen, työttömyys, eläkkeelle siirtyminen tai yllättävä menoerä kuten pesukoneen rikkoutuminen saattavat romuttaa jopa keskituloisen yksinasuvan talouden.
* Yksinasuvaksi joutuminen on monelle riski: harva on osannut varautua korkeisiin asumis- ja elinkustannuksiin avioeron sattuessa tai puolison kuoleman jälkeen.
* Yksinasuvat ovat muita väestöryhmiä haavoittuvaisempia sairauden tai vanhenemisen kohdatessa. Heillä ei välttämättä ole halukkaita omaisia pitämässä heidän puoliaan tai ajamassa heidän etujaan asianmukaisten sosiaali- ja terveyspalveluiden saamiseksi. Myöskään yksinasuville suunnattuja erityispalveluita ei ole olemassa.
* Yksinasuvilla on muuta väestöä suurempi riski joutua päihde- ja mielenterveyspalveluiden asiakkaiksi. Myös asunnottomuusriski on yksinasuvilla muita väestöryhmiä suurempi.
* Avio- ja avoliittoon liittyvien suojaavien tekijöiden puuttuessa yksinasuvilla on perheellisiä suurempi riski kuolla esimerkiksi onnettomuuden tai väkivallan seurauksena.

**Vaadimme**

* Helsinkilisä on lisättävä yleiseen asumistukeen ja toimeentulotukeen.
* Perustuloa, joka helpottaa yksinasuvien toimeentuloa esimerkiksi sairauden tai työttömyyden kohdatessa, on kokeiltava Helsingissä.
* Kaupungin on tarjottava myös yksin asuville asuntoa häätötilanteessa. Tällä hetkellä laki velvoittaa tarjoamaan asuntoa vain perheellisille häädetyille.
* Jos yksinasuvilla ei ole läheisiä tai omaisia, yksinasuville täytyy heidän halutessaan osoittaa palveluasiamies huolehtimaan heidän hyvinvoinnistaan ja oikeuksistaan palveluiden saamisessa.
* Kaupungin mielenterveyspalveluiden asiakkaiden perhetilanne on selvitettävä ja yksinasuvista on pidettävä erityistä huolta.
* Kaupungin on selvitettävä säännöllisesti erityisesti yksin asuvien vanhusten tilannetta ja tuettava yksinasuvien palveluhankintaa muuta väestöä enemmän, koska pakolliset elinkustannukset ovat yksinasuvilla suurempia.

**Yhteystiedot**

Katso lisää yksinasuvien asioista ja löydä oma kunnallisvaaliehdokkaasi:

Yhden hengen taloudet -Facebook-ryhmä:

https://www.facebook.com/pages/Yksinasuvat-miljoona-marginaalissa/296392973744765

Yhden hengen taloudet -ryhmän blogi:

http://yhdenhengentaloudet.wordpress.com/